ย่านชุมชนเก่า: ชุมชนตลาดคอวัง
ที่อยู่: ตำบลบ้านแหลม อำเภอบางปลาม้า จังหวัดสุพรรณบุรี ภาคกลาง
ลักษณะสำคัญ: ชุมชนตลาดคอวัง เป็นชุมชนย่านตลาดการค้าบนที่ราบลุ่มริมแม่น้ำท่าจีน (ฝั่งตรงข้ามกับตำบลตะค่า) โดยเป็นตลาดของเอกชนที่นางซิ่วกี่ ม้าวิไล และนางหมาเล็ก แซ่ตั้ง ซึ่งเป็นพี่น้องกันเป็นเจ้าของ ตลาดแห่งนี้มีอายุไม่ต่ำกว่า 120 ปี มีลักษณะเป็นห้องแถวไม้ 2 ชั้นปลูกเรียงติดต่อกันเป็นแถวยาวรูปตัวยู ประมาณ 40-50 ห้อง โดยมีตลาดสดอยู่ตรงกลาง และยังเป็นตลาดค้าเรือและรับจ้างต่อเรือขนาดใหญ่ซึ่งมีอู่ต่อเรือหลายแห่ง ปัจจุบันมีสินค้าที่สำคัญ คือ เครื่องเบญจรงค์ งานจักสานไม้ไผ่-หวาย ขนมและของหวานต่าง ๆ โดยมีประเพณีที่ขึ้นชื่อ คือ ประเพณีตักบาตรกลางน้ำ